Diari Oficial de la Generalitat Valenciana


Sumari del DOGV 927, del 21-10-1988 (1988/812205)

ORDRE de 13 d'octubre de 1988, de la Conselleria de Sanitat i Consum, per la qual es dicten les normes per a la concessió de subvencions a les Corporacions Locals, en matèria de suport i defensa del consumidor i usuari per a l'exercici 1988.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/13/(1)/dof/vci/html**

### Dades del document

Número de DOGV
:   927

Data del DOGV
:   21-10-1988

Secció del DOGV
:   DISPOSICIONS GENERALS

Número del document
:   1988/812205


Data del document
:   13-10-1988

Organisme emissor
:   Conselleria de Sanitat i Consum

Tipus de document
:   Ordre

Ordre de 13 d'octubre de 1988, de la Conselleria de Sanitat i Consum, per la qual es dicten les normes per a la concessió de subvencions a les corporacions locals, en matèria de suport i defensa del consumidor i usuari per a l'exercici 1988.  
L'Estatut de Consumidors i Usuaris de la Comunitat Valenciana, aprovat per Llei 2/1987, de 9 d'abril, encarrega a la Generalitat Valenciana, en l'àmbit de la seua competència, protegir els legítims interessos econòmics i socials dels consumidors i usuaris, garantir el pacífic exercici de llurs drets i vetlar pel compliment de la normativa vigent en matéria de disciplina de mercat.  
Tanmateix, i conscients de la impossibilitat d'abordar aïlladament els problemes que diàriament es deriven de l'efectiva aplicació de la normativa protectora dels consumidors i usuaris de la nostra Comunitat, es considera necessari de convocar aquelles Corporacions Locals interessades en dur a terme activitats que tinguen com a objectiu la realització de campanyes d'inspecció de consum i de presa de mostres, per tal de subvencionar les despeses generades per la seua realització, i per això,  
ORDENE:  
Article u  
Els Ajuntaments o Mancomunitats de Municipis ubicats en l'àmbit de la Comunitat Autònoma Valenciana, podran sol·licitar les subvencions regulades en la present Ordre per a finançar les despeses originades per la realització per compte propi o en col·laboració amb la Direcció General de Consum, de campanyes d'inspecció de consum i de presa de mostres, durant l'any 1988.  
La concessió de les subvencions i llur efectiu lliurament es regirà pel que disposa aquesta Ordre.  
Article dos  
A efecte del que disposa l'article anterior, les Entitats Locals interessades hauran de presentar sol·licitud, d'acord amb el model establert a l'Annex I, en la Conselleria de Sanitat i Consum, per qualsevol de les formes previstes en l'article 66 de la Llei de Procediment Administratiu.  
El termini per sol·licitar les subvencions és de vint dies naturals mes a comptar des de la publicació de la present Ordre en el Diari Oficial de la Generalitat Valenciana.  
Article tres  
La sol·licitud s'acompanyarà de la següent documentació:  
1) Memòria justificativa del programa objecte de subvenció, on es farà consignar:  
a) Explicació de la necessitat o la utilitat del programa en base a dades objectives i quantificables que permetran una anàlisi de la situació o del problema que es vulga abordar, tals com població afectada, situació de partida en considerar el programa, etc.  
b) Definició dels objectius perseguits.  
c) Estructura del programa, metodologia a utilitzar i mitjans personals i materials que pensen dedicar-se a la seua execució.  
d) Calendari d'actuacions programades.  
e) Càlcul del cost amb quantificació clara de les despeses generades detallant-ne les despeses de personal, material, dietes, desplaçaments, presa de mostres i altres que s'hi puguen produir.  
2) Certificat acreditatiu de la població de dret del Municipi o de la Mancomunitat. En municipis amb importants variacions estacionals de població, informe del Secretari General de l'Ajuntament quantificant de forma aproximada les dites variacions.  
3) Certificat acreditatiu de l'acord de l'òrgan municipal competent de l'aprovació del programa i pressupost corresponent, de la sol·licitud de la subvenció i de la seua quantia i del compromís de finançar la part no subvencionada.  
Article quart  
El Conseller de Sanitat i Consum, a proposta del Director General de Consum, dictarà Resolució concedint o no les regulades en la present Ordre.  
Article cinc  
La concessió de subvencions s'ajustarà als següents criteris:  
a) Qualitat i interés dels programes i activitats presentats, i es subvencionaran preferentment els municipis que s'integren en les campanyes d'inspecció que programa i coordina la Direcció General de Consum.  
b) Se subvencionaran amb caràcter preferent el municipis amb més de 15.000 habitants de dret o amb importants variacions estacionals de població que hi tinguen instal·lada Oficina Municipal d'Informació al Consumidor (OMIC), i mancomunitats de municipis.  
c) L'ajut no podrà superar el 50% de les despeses derivades de l'actuació inspectora.  
Les Corporacions Locals queden compromesese a la finançació i realització íntegra de la campanya, qualsevol que siga la quantia de la subvenció atorgada.  
Article sis  
Les Entitats Locals beneficiàries de les subvencions quedaran compromeses a trametre periòdicament a la Direcció Territorial de Sanitat i Consum dependent de la Conselleria de Sanitat i Consum, les notificacions avaluatòries de les campanyes d'inspecció realitzades i dels resultats obtinguts de les preses de mostres analitzades.  
Així mateix, la Direcció Territorial de Sanitat i Consum podrà recaptar-ne tots els informes o documents que estime necessaris per a un millor seguiment de la campanya.  
Article set  
L'Ordenació del pagament de les subvencions es realitzarà d'acord amb els criteris de l'article 30 de la Llei 1/1988, de 29 de febrer, de Pressuposts de la Generalitat Valenciana per a l'exercici de 1988, en les fases següents:  
a) Un 60% del total es lliurarà en concedir-se la subvenció.  
b) Un 25% es pagarà després de la justificació de l'efectiva execució de la despesa corresponent a la suma lliurada. A tal efecte, caldrà trametre documentació degudament compulsada pel Secretari General de l'Ajuntament o Mancomunitat, acreditativa de la despesa realitzada.  
c) L'altre 15% es pagarà prèvia la justificació de la total execució de la despesa objecte de la subvenció.  
El lliurament de les quantitats corresponents a la segona i tercera fase quedarà condicionat a la remissió per l'entitat local a la Direcció Territorial de Sanitat i Consum de les notificacions avaluatòries de les activitats realitzades fins al moment i dels resultats obtinguts.  
La manca de justificació de la subvenció, la seua aplicació a programes diferents a aquells per als que fou concedida i l'incompliment de les obligacions derivades de la present Ordre, determinarà la seua retirada i l'inici dels procediments necessaris per al reintegrament a la Generalitat Valenciana de les quantitats lliurades i no justificades.  
DISPOSICIO FINAL  
La present Ordre entrarà en vigor el dia de publicació en el Diari Oficial de la Generalitat Valenciana.  
València, 13 d'octubre de 1988.  
El Conseller de Sanitat i Consum,   
JOAQUIN COLOMER SALA  
ANNEX I  
Hble. Sr.:  
Sr/a ,President del   
 (Ajuntament o Mancomunitat) de   
província d en el seu nom i representació.  
EXPOSA:  
Que a l'empara del que disposa l'Ordre de la Conselleria de Sanitat i Consum del dia 13 d'octubre de 1988 (DOGV ) per la qual es regula la concessió de subvencions a corporacions locals en matèria de defensa del consumidor i usuari durant l'exercici 1988 i en compliment de l'acord del Ple de la Corporació celebrat el dia   
Sol·licita ajuda en els termes prevists en l'esmentada disposició i a aquest efecte adjunta la documentació relacionada al dors i  
DEMANA:  
Que doneu les ordres oportunes perquè siga concedida a aquesta Corporació l'ajuda esmentada.  
 València, d de 1988  
Hble. Sr. Conseller de Sanitat i Consum.  
ANNEX II  
CERTIFICAT DE L'ACORD DEL PLE DE LA CORPORACIO  
Sr/a ,Secretari General de   
(Ajuntament o Mancomunitat) de   
CERTIFIQUE: Que en el Ple celebrat el dia ,s'adoptà l'acord de:  
1. Sol·licitar les ajudes en matéria de defensa del consumidor regulades per l'Ordre de 13 d'octubre de 1988, de la Conselleria de Sanitat i Consum per una quantia d   
2. Aprovar el programa d'actuacions inspectores a desplegar així com el seu pressupost, per un import total d pessetes.  
3. Adquirir el compromís d'execució del programa i de la seua finançació en la part no subvencionada.  
1 perquè conste a efecte de sol·licitar a la Conselleria de Sanitat i Consum l'ajuda regulada per l'esmentada Ordre, estenc la present  
a , d de 1988.  
 Vist-i-plau  
 L'ALCALDE Signatura del Secretari  
 Segell de la Corporació


Còpia Permalink ELI